b'\n_START_ARTICLE_\nVangede\n_START_PARAGRAPH_\nVangede er en forstad til K\xc3\xb8benhavn, i den nordvestlige del av Gentofte kommune.\n_START_SECTION_\nHistorie\n_START_PARAGRAPH_\nDe tidligste skrevne kilder om landsbyen fra 1300-tallet kaller den for Wongwethe eller Wongwith. Bynavnet antyder, at det er fremkommet mellom \xc3\xa5r 700 og \xc3\xa5r 900. Wong-forstavelsen, en vang, er et innhegnet jordstykke, og -with betyr et skogdekket omr\xc3\xa5de._NEWLINE_I motsetning til Gentofte, som ligger p\xc3\xa5 den andre siden av Gentofte S\xc3\xb8 og Lyngby motorveien der til en vis grad lager et naturlig klasseskille, er Vangede ikke opst\xc3\xa5tt med en storg\xc3\xa5rd som drivende kraft. Det er snarere tale om en by, som er vokst frem, fordi uavhengige b\xc3\xb8nder valgte \xc3\xa5 legge deres g\xc3\xa5rder i n\xc3\xa6rheten av hverandre. P\xc3\xa5 tross av det har b\xc3\xa5de kongen og kirken eid betydelige dele av Vangedes eiendommer gjennom tiden. I 1688 bestod byen av 14 g\xc3\xa5rder, hvorav kongen hadde 8, og Vartov-hospitalet eide 5. Dessuten eide universitetet en enkelt._NEWLINE_Jorden kom inn under Bernstorff Slot i 1764 sammen med Gentoftes og Ordrups jorder, og kort tid efter begynte landboreformene \xc3\xa5 ta fart med utflytting av g\xc3\xa5rder og avskaffelse av hoveriet. Mange s\xc3\xa5 det som en usikker tid, hvor man blant annet omfordelte jorden ved loddtrekning; og nettopp i Vangede var man s\xc3\xa5 urolige at man skrev en samlet appell til kongen om \xc3\xa5 stoppe utskiftningen av jord. Det fikk dog ingen innflytelse p\xc3\xa5 historiens gang.\n_START_SECTION_\nI dag\n_START_PARAGRAPH_\nVangede er i dag en forstad til K\xc3\xb8benhavn, der er sammenvokst med de omkringliggende omr\xc3\xa5der, omr\xc3\xa5det har to stasjoner p\xc3\xa5 S-tog, Vangede og Dysseg\xc3\xa5rd. Men Vangede har i moderne tid sin egen selvforst\xc3\xa5else, som vel nok er mest kjent fra Dan Tur\xc3\xa8lls bok Vangede Billeder; Tur\xc3\xa8ll skildrer her sin oppvekst i et middelklasse arbeidermilj\xc3\xb8, som st\xc3\xa5r i sterk motsetning til Gentofte \xc2\xabp\xc3\xa5 den anden side af Lyngbyvejen\xc2\xbb, som skildres som rike villakvarterer. Selv om det skillet ikke lenger er s\xc3\xa5 uttalt p\xc3\xa5 grunn av sammenvoksningen med de omkringliggende forsteder i Gladsaxe og K\xc3\xb8benhavn, st\xc3\xa5r Vangede stadig i sterk kontrast til \xc2\xabdem p\xc3\xa5 den rigtige side af motorvejen\xc2\xbb, hvilket i 2007 stadig kan leses tydelig i Vangedes demografi_NEWLINE_Vangede fikk den 19. mars 2007 en plass oppkalt etter Dan Tur\xc3\xa9ll: Dan Tur\xc3\xa8lls Plads. Gentofte kommune arbeider p\xc3\xa5 et prosjekt med etablering av en bokstavskulptur til minne om forfatteren._NEWLINE_Vangede Kirke fra 1974 er tegnet av arkitekt Johan Otto von Spreckelsen.'